شه‌فه‌ق نيوز/ وه‌زاره‌ت خوه‌نين باڵاو توێژينه‌وه‌ى زانستى، ئاشكراى ده‌رنه‌كردن بڕياريگ كرد تائيسه‌ له‌باره‌ى دريژه‌وكردن يا نه‌كردن پشوو زانكۆيه‌يل.
له‌وباوه‌ته‌و، عه‌دنان عه‌ره‌بى وه‌ڕيه‌وبه‌ر به‌ش په‌يوه‌نديه‌يل گشتى و ره‌سانن له‌ وه‌زاره‌ته‌گه‌ ئه‌را شه‌فه‌ق نيوز وت: وه‌زاره‌ت خوه‌نين باڵا چه‌وه‌ڕێ بڕيار شانه‌ى قه‌يرانه‌ ك له‌باره‌ى ڤايرۆس كۆرۆناوه‌ دامه‌زرياگه‌، ك ئمڕوو يا سوو ده‌ركريه‌ێد.
جى باسه‌، عه‌ره‌بى هه‌ميش وت: وه‌زاره‌ته‌گه‌ ئه‌و برياره‌ ك له‌شانه‌ى قه‌يرانه‌و ده‌ربچێد جيوه‌جيى ئه‌كا و بڕيار وه‌ته‌نيا ده‌رناكا.
